John Cleveland Robinson var officer i den amerikanske hær. Han havde en lang og fornem karriere, hvor han deltog i afskillige krige, hvilket kulminerede med, at han blev generalmajor under den amerikanske borgerkrig. Han fik Kongressens æresmedalje – Medal of Honor for tapperhed under Slaget ved Spotsylvania Court House i 1864, hvor han mistede et ben. Efter krigen blev han valgt til viceguvernør i staten New York og var i to perioder præsident for veteranorganisationen "Grand Army of the Republic".